CELEX: 31993D0680
Language: el
Date: 1993-12-15 00:00:00
Title: 93/680/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1993 με την οποία εξουσιοδοτούνται η Ελλάδα, η Ισπανία, η Ιταλία και η Πορτογαλία να προβλέπουν παρεκκλίσεις από την οδηγία 77/93/ΕΟΚ του Συμβουλίου όσον αφορά τους σπόρους γεώμηλων προς φύτευση καταγωγής Καναδά (Τα κείμενα στην ελληνική, ισπανική, ιταλική και πορτογαλική γλώσσα είναι τα μόνα αυθεντικά)

Avis juridique important

|

31993D0680

93/680/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1993 με την οποία εξουσιοδοτούνται η Ελλάδα, η Ισπανία, η Ιταλία και η Πορτογαλία να προβλέπουν παρεκκλίσεις από την οδηγία 77/93/ΕΟΚ του Συμβουλίου όσον αφορά τους σπόρους γεώμηλων προς φύτευση καταγωγής Καναδά (Τα κείμενα στην ελληνική, ισπανική, ιταλική και πορτογαλική γλώσσα είναι τα μόνα αυθεντικά)  

Επίσημη Εφημερίδα αριθ. L 317 της 18/12/1993 σ. 0075 - 0078

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1993 με την οποία εξουσιοδοτούνται η Ελλάδα, η Ισπανία, η Ιταλία και η Πορτογαλία να προβλέπουν παρεκκλίσεις από την οδηγία 77/93/ΕΟΚ του Συμβουλίου όσον αφορά τους σπόρους γεώμηλων προς φύτευση καταγωγής  Καναδά (Τα κείμενα στην ελληνική, ισπανική, ιταλική και πορτογαλική γλώσσα είναι τα μόνα αυθεντικά) (93/680/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία  από την οδηγία 93/19/ΕΟΚ (2), και ιδίως το άρθρο 14 παράγραφος 3,  τα αιτήματα της Ελλάδας, της Ιταλίας, και της Πορτογαλίας,  Εκτιμώντας:  ότι βάσει των διατάξεων της οδηγίας 77/93/ΕΟΚ, οι κόνδυλοι γεωμήλων που κατάγονται από την αμερικανική ήπειρο δεν είναι, καταρχήν, δυνατόν να εισέλθουν στην Κοινότητα- ότι, εντούτοις, η εν λόγω οδηγία επιτρέπει στα κράτη μέλη να προβλέπουν παρεκκλίσεις από τον εν λόγω κανόνα, εφόσον διαπιστώνεται ότι δεν υπάρχει κίνδυνος εξάπλωσης επιβλαβών οργανισμών- ότι στην Ελλάδα, στην Ιταλία και στην Πορτογαλία, η φύτευση και η καλλιέργεια σπόρων γεωμήλων προς φύτευση ορισμένων ποικιλιών Βόρειας Αμερικής για την παραγωγή γεωμήλων αποτελεί καθιερωμένη πρακτική- ότι ένα μέρος του εφοδιασμού σε σπόρους γεωμήλων  προς φύτευση των εν λόγω ποικιλιών εξασφαλίζεται μέσω εισαγωγών από τον Καναδά- ότι, με την απόφαση 89/599/ΕΟΚ (3), όπως τροποποιήθηκε τελευταία από την απόφαση 93/33/ΕΟΚ (4), η Επιτροπή ενέκρινε παρεκκλίσεις με βάση την έννοια της "απαλλαγμένης ζώνης" και με την επιφύλαξη ορισμένων τεχνικών προϋποθέσεων για την πρόληψη του  κινδύνου της εξάπλωσης ορισμένων τεχνικών προϋποθέσεων για την πρόληψη του κινδύνου της εξάπλωσης επιβλαβών οργανισμών- ότι η ισχύς της εν λόγω έγκρισης έληξε στις 31 Μαρτίου 1993- ότι η Επιτροπή έχει επίσης προβλέψει ότι οι παρεκκλίσεις αυτές παρέχουν  ενδεχομένως την ευκαιρία να αναζητηθεί η επιβεβαίωση της ορθής λειτουργίας της έννοιας της "απαλλαγμένης ζώνης"- ότι είναι γνωστό ότι ο Καναδάς δεν είναι ακόμα τελείως απαλλαγμένος από τον ιό που προκαλεί ατράκτωση των γεωμήλων potato spindle viroid ούτε από το Clavibacter michiganensis ssp. sepedonicus- ότι ο Καναδάς έχει αναπτύξει περαιτέρω το πρόγραμμά του για τη ριζική καταπολέμηση των εν λόγω επιβλαβών οργανισμών στις επαρχίες New Brunswick και Prince Edward Island- ότι υπάρχουν σοβαροί λόγοι να πιστεύεται ότι το πρόγραμμα για τη ριζική  καταπολέμηση του ιού που προκαλεί ατράκτωση των κονδύλων γεωμήλων έχει αποδειχθεί πλήρως αποτελεσματικό στις εν λόγω επαρχίες και ότι το πρόγραμμα για τη ριζική καταπολέμηση του Clavibacter michiganensis ssp. sepedonicus έχει επίσης αποδειχθεί πλήρως  αποτελεσματικό σε ορισμένες περιοχές των εν λόγω επαρχιών- ότι δεν διαπιστώθηκαν ίχνη της ασθένειας σε δείγματα που ελήφθησαν από σπόρους γεωμήλων που εισήλθαν, σύμφωνα με την απόφαση 89/599/ΕΟΚ- ότι δεν έχει διαπιστωθεί ότι υπάρχουν επαρκή στοιχεία που  να αντιστρατεύονται την ορθή εφαρμογή της έννοιας της "απαλλαγμένης ζώνης" και, ως εκ τούτου, να αντιμάχονται την αναγνώριση των εφαρμοστέων διατάξεων ως ισοδυνάμων με τις κοινοτικές διατάξεις για την καταπολέμηση του Clavibacter michiganensis ssp.  sepedonicus- ότι είναι, επομένως, δυνατό να διαπιστωθεί ότι δεν υπάρχει κίνδυνος εξάπλωσης των εν λόγω επιβλαβών οργανισμών, εφόσον οι σπόροι γεωμήλων προς φύτευση προέρχονται από περιοχές όπου έχει δηλωθεί, και αποδειχθεί επιστημονικά, ότι δεν υφίσταται ούτε  ατράκτωση των κονδύλων γεωμήλων ούτε Clavibacter michiganensis ssp. sepedonicus, και ότι τηρούνται ορισμένες βελτιωμένες ειδικές τεχνικές προϋποθέσεις- ότι η Επιτροπή πρόκειται να μεριμνά ότι ο Καναδάς διαθέτει όλα τα τεχνικά στοιχεία που είναι αναγκαία για την παρακολούθηση της λειτουργίας των προστατευτικών μέτρων που απαιτούνται σύμφωνα με τις εν λόγω τεχνικές προϋποθέσεις, και για την αξιολόγηση  της λειτουργίας της έννοιας της "απαλλαγμένης ζώνης"- ότι ο κίνδυνος της εγκατάστασης και της εξάπλωσης του Clavibacter michiganensis ssp. sepedonicus είναι υψηλός στις υγρές και ψυχρές περιοχές- ότι, ως εκ τούτου, η παρέκκλιση δεν πρέπει να εφαρμόζεται στα κράτη μέλη τα οποία είναι ιδιαίτερα εκτεθειμένα  σε τέτοιους κινδύνους, ήτοι Βέλγιο, Δανία, Γερμανία, Γαλλία, Ιρλανδία, Λουξεμβούργο, Ολλανδία και Ηνωμένο Βασίλειο- ότι είναι κατά συνέπεια σκόπιμο, η εξουσιοδότηση να μην εφαρμόζεται στα εν λόγω κράτη μέλη, λαμβανομένων υπόψη των διαφορών ως προς τις  γεωργικές και οικολογικές συνθήκες- ότι, ως εκ τούτου, οι παρεκκλίσεις πρέπει να επιτρέπονται για την επόμενη περίοδο εμπορίας σπόρων γεωμήλων προς φύτευση, εφόσον περιλαμβάνουν τους προαναφερθέντες όρους και με την επιφύλαξη της οδηγίας 66/403/ΕΟΚ του Συμβουλίου (1), όπως τροποποιήθηκε  τελευταία από την οδηγία 93/3/ΕΟΚ της Επιτροπής (2), και της οδηγίας 70/457/ΕΟΚ του Συμβουλίου (3), όπως τροποποιήθηκε τελευταία από την οδηγία 90/654/ΕΟΚ (4)- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η Ελλάδα, η Ισπανία, η Ιταλία και η Πορτογαλία, εξουσιοδοτούνται να προβλέπουν, βάσει των όρων που παρατίθνεται στην παράγραφο 2, παρεκκλίσεις από το άρθρο 4 παράγραφος 1 της οδηγίας 77/93/ΕΟΚ όσον αφορά τις απαιτήσεις που αναφέρονται στο  παράρτημα ΙΙΙ μέρος Α σημείο 10, καθώς και από το άρθρο 5 παράγραφος 1 και από το άρθρο 12 παράγραφος 1 στοιχείο α) τρίτη περίπτωση της οδηγίας αυτής όσον αφορά τις απαιτήσεις που αναφέρονται στο παράρτημα IV μέρος Α τμήμα Ι σημεία 25.2 και 25.3, για  σπόρους γεωμήλων προς φύτευση των ποικιλιών Atlantio, Donna, Kennebec, Russet Burbank, Sebago και Shepody, καταγωγής Καναδά.  2. Πρέπει να πληρούνται οι ακόλουθοι όροι:  α) οι σπόροι γεωμήλων προς φύτευση έχουν παραχθεί σε αγρούς που βρίσκονται στις περιοχές New Brunswick ή Prince Edward Island, οι οποίες έχουν επίσημα ανακοινωθεί από το "Agriculture Canada" ότι είναι απαλλαγμένες τόσο από ατράκτωση των κονδύλων  γεωμήλων όσο και από το Clavibacter michiganensis ssp. sepedonicus και που πληρούν τους ακόλουθους όρους, ανεξάρτητα από το αν η εκμετάλλευση των αγρών γίνεται από επιχειρήσεις που βρίσκονται εντός ή εκτός της περιοχής:  i) οι περιοχές που περιλαμβάνουν:  - είτε τους αγρούς ιδιοκτησίας τριών τουλάχιστον διαφορετικών επιχειρήσεων καλλιέργειας γεωμήλων, ανεξάρτητα από το εάν οι εν λόγω επιχειρήσεις εκμεταλλεύονται μισθωμένη γη που βρίσκεται εκτός περιοχής ή - εναλλακτικά, έκταση τεσσάρων τουλάχιστον τετραγωνικών χιλιομέτρων, και περιβάλλονται πλήρως από νερό ή εκτάσεις εκτός των αγρών που διαπιστώθηκε η ύπαρξη των εν λόγω επιβλαβών οργανισμών κατά την προηγούμενη τριετία και ii) όλα τα γεώμηλα που παράγονται στην περιοχή προέρχονται άμεσα από σπόρους γεωμήλων προς φύτευση της κατηγορίας "Pre-Elite" ή "Elite III", που έχουν παραχθεί σε εκμεταλλεύσεις αναγνωρισμένες για την παραγωγή σπόρων γεωμήλων προς φύτευση των κατηγοριών  "Pre-Elite" ή "Elite I" και οι οποίες είναι είτε κρατικές εκμεταλλεύσεις, είτε έχουν επίσημα αναγνωριστεί και ελέγχονται προς το σκοπό αυτό και iii) η χρησιμοποιούμενη επιφάνεια για την παραγωγή γεωμήλων που δεν αναγνωρίζονται τελικά ως σπόροι γεωμήλων προς φύτευση, δεν υπερβαίνει το ένα πέμπτο της επιφάνειας που χρησιμοποιείται για την παραγωγή γεωμήλων που έχουν αναγνωριστεί ως σπόροι  γεωμήλων προς φύτευση και iv) οι συστηματικές και αντιπροσωπευτικές ετήσιες έρευνες που έχουν πραγματοποιηθεί τουλάχιστον κατά τη διάρκεια των πέντε τελευταίων ετών υπό κατάλληλες συνθήκες για τον εντοπισμό των εν λόγω οργανισμών, σε όλες τις φυτείες γεωμήλων που βρίσκονται στην  περιοχή καθώς και σε γεώμηλα που παράγονται στην περιοχή αυτή, συμπεριλαμβανομένων των σχετικών εργαστηριακών αναλύσεων, δεν είχαν θετικό αποτέλεσμα ή δεν έχουν παράσχει άλλο στοιχείο που ενδέχεται να θέσει υπό αμφισβήτηση το γεγονός ότι η περιοχή είναι  απαλλαγμένη από την ασθένεια και v) έχουν θεσπιστεί νομοθετικές, διοιητικές ή άλλες διατάξεις ώστε να διασφαλίζεται ότι:  - γεώμηλα που προέρχονται από περιοχές του Καναδά, εκτός εκείνων που έχει διαπιστωθεί ότι είναι απαλλαγμένες από την ασθένεια, ή από χώρες όπου έχει γνωστοποιηθεί η εμφάνιση των εν λόγω επιβλαβών οργανισμών, δεν είναι δυνατόν να εισέλθουν στις εν λόγω  περιοχές και - γεώμηλα καταγωγής των περιοχών αυτών ή εμπορευματοκιβώτια, υλικό συσκευασίας, οχήματα και εξοπλισμός που χρησιμοποιείται για τη διακίνηση, τη διαλογή και την ετοιμασία στις περιοχές αυτές, δεν είναι δυνατόν να έρχονται σε επαφή με γεώμηλα, υλικό ή  εξοπλισμό που προέρχεται από περιοχές εκτός εκείνων που έχουν αναγνωρισθεί ως απαλλαγμένες από την ασθένεια.  Η παρούσα διάταξη εφαρμόζεται επίσης στις περιπτώσεις κατά τις οποίες τις γεωργικές εκτάσεις που βρίσκονται εκτός των περιοχών που θεωρούνται απαλλαγμένες από την ασθένεια, εκμεταλλεύονται επιχειρήσεις που βρίσκονται εκτός των περιοχών αυτών, ή εφόσον  επιχειρήσεις που βρίσκονται εντός των εν λόγω περιοχών εκμεταλλεύονται γεωργικές εκτάσεις που βρίσκονται εκτός αυτών- β) πιστοποιείται επίσημα ότι οι σπόροι γεωμήλων προς φύτευση είναι σπόροι γεωμήλων προς φύτευση που πληρούν τουλάχιστον τις προϋποθέσεις που καθορίζονται για την κατηγορία "Foundation". Εντούτοις, δεν πιστοποιούνται επίσημα για εξαγωγή στην Κοινότητα  σπόροι γεωμήλων προς φύτευση, καταγωγής περιοχών στις οποίες σπόροι γεωμήλων προς φύτευση, καταγωγής περιοχών στις οποίες το 1990 παρήχθησαν οι παρτίδες οι οποίες εμφάνισαν μόλυνση από το Clavibacter michiganesis ssp. sepedonicus σε δείγματα που  ελήφθησαν στην Κοινότητα, καθώς και περιοχών στις οποίες παρήχθησαν οι σπόροι γεωμήλων προς φύτευση των εν λόγω παρτίδων- γ) για κάθε παρτίδα που προορίζεται για εξαγωγή στην Κοινότητα λαμβάνονται επίσημα δείγματα- η παρτίδα μπορεί να περιλαμβάνει αποκλειστικά κονδύλους γεωμήλων μιας μόνο ποικιλίας, που έχουν παραχθεί από μία μόνο επιχείρηση- τα δείγματα εξετάζονται από  επίσημα εργαστήρια προς ανίχνευση κάθε εμφάνισης του ιού που προκαλεί ατράκτωση των κονδύλων ή του Clavibacter michiganesis ssp. sepedonicus- τα δείγματα για την ανίχνευση του ιού που προκαλεί ατράκτωση γεωμήλων είναι κόνδυλοι γεωμήλων ή φύλλα που  λαμβάνονται από τη συγκομιδή από την οποία προέρχεται η παρτίδα- για την ανίχνευση του λαμβάνεται ένα δείγμα 200 τουλάχιστον κονδύλων γεωμήλων ανά παρτίδα 25 τόνων ή κατώτερης ποσότητας- Οι εξετάσεις πραγματοποιούνται στο σύνολο των δειγμάτων με τις  ακόλουθες μεθόδους:  - όσον αφορά τον ιό που προκαλεί ατράκτωση των κονδύλων γεωμήλων, χρησιμοποιείται η μέθοδος "Reverse-Page" ή η διαδικασία υβριδοποίησης "c-DNA" και - όσον αφορά το Clavibacter michiganesis ssp. sepedonicus, χρησιμοποιείται τουλάχιστον η μέθοδος που περιγράφεται στη "Μέθοδο για την ανίχνευση και διάγνωση του βακτιρίου που προκαλεί δακυλωτή σήψη (ring rot) σε παρτίδες κονδύλων γεωμήλων" EUR 11 288  EN) ISBN 92-852-7760-0)- δ) οι παρτίδες φυλάσσονται χωριστά κατά τη διάρκεια όλων των εργασιών, συμπεριλαμβανομένης της μεταφοράς- ε) το απαιτούμενο φυτοϋγειονομικό πιστοποιητικό εκδίδεται χωριστά για κάθε αποστολή και μόνον εφόσον διαπιστωθεί από τους ασχολούμενους με το πρόβλημα επιστήμονες ότι οι εξετάσεις που αναφέρονται στο στοιχείο γ) δεν προκαλούν υποψίες ή δεν αποδεικνύουν  ότι η αποστολή έχει μολυνθεί από τον ιό που προκαλεί ατράκτωση των κονδύλων ή το Clavibacter michiganesis ssp. sepedonicus και, ειδικότερα, ότι η δοκιμασία με τη μέθοδο IF είναι αρνητική. Στο πιστοποιητικό αναφέρεται, στο σημείο "Πρόσθετη δήλωση" ότι οι  όροι που καθορίζονται στα στοιχεία α), β) και γ) πληρούνται και καταγράφεται η ονομασία της ή των επιχειρήσεων που παρήγαγαν τις παρτίδες των σπόρων γεωμήλων προς φύτευση και ο αριθμός πιστοποίησής τους, καθώς επίσης και η ονομασία της περιοχής που  αναφέρεται στο στοιχείο α) και η επιχείρηση που αναφέρεται στο στοιχείο α) σημείο ii)- στ) τα γεώμηλα μπορούν να εισέλθουν στην Κοινότητα μόνο μέσω των ακόλουθων λιμένων εκφόρτωσης:  - Aveiro,  - Genova,  - Livorno,  - Πειραιάς,  - Porto,  - Savona.  Κατόπιν κοινοποιήσεως εκ μέρους των ενδιαφερομένων κρατών μελών, είναι δυνατόν να γίνουν αλλαγές στον κατάλογο λιμένων εκφόρτωσης από την Επιτροπή, μετά από διαβούλευση με τα άλλα κράτη μέλη- ζ) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ, διενεργούνται από ειδικά εκπαιδευμένους ή καταρτισμένους για τους σκοπούς της παρούσας απόφασης υπαλλήλους, με τη βοήθεια των εμπειρογνωμόνων που αναφέρονται στο άρθρο 19α  της εν λόγω οδηγίας 77/93/ΕΟΚ, και σύμφωνα με την προβλεπόμενη διαδικασία- η) στα κράτη μέλη εισαγωγής λαμβάνεται επίσημα αντιπροσωπευτικό δείγμα από κάθε παρτίδα που εισάγεται σύμφωνα με την παρούσα απόφαση για επίσημη εξέταση όσον αφορά το Clavibacter michiganesis ssp. sepedonicus βάσει της εγκεκριμένης κοινοτικής μεθόδου  για την ανίχνευση και τη διάγνωση του Clavibacter michiganesis ssp. sepedonicus- οι παρτίδες φυλάσσονται χωριστά υπό επίσημο έλεγχο και δεν διατίθενται στο εμπόριο ούτε χρησιμοποιούνται έως ότου διαπιστωθεί ότι, κατά τη διάρκεια των εν λόγω εξετάσεων,  δεν δημιουργήθηκαν υποψίες μόλυνσης ή δεν διαπιστώθηκε η ύπαρξη του Clavibacter michiganesis ssp. sepedonicus- μικρότερα δείγματα φυλάσσονται για μεταγενέστερες εξετάσεις από άλλα κράτη μέλη, ενώ τα αρμόδια επίσημα όργανα του κράτους εισαγωγής, που  αναφέρονται στην οδηγία 77/93/ΕΟΚ, ενημερώνουν την Επιτροπή πριν από τις 15 Απριλίου 1994, με σκοπό τη διενέργεια εξέτασης και τη σύνταξη των σχετικών πρακτικών- το σύνολο των παρτίδων που εισάγονται δεν πρέπει να υπερβαίνει την ποσότητα που επαρκεί για  τις εν λόγω εξετάσεις, λαμβάνοντας υπόψη τα διαθέσιμα μέσα για το σκοπό αυτό- θ) πριν από την εισαγωγή στην Κοινότητα, ο εισαγωγέας την ανακοινώνει αρκετό χρόνο πριν από τη διενέργειά της στις υπεύθυνες επίσημες υπηρεσίες του σχετικού κράτους μέλους, αναφέροντας:  - την ποικιλία,  - την ποσότητα,  - τη δηλωθείσα ημερομηνία εισαγωγής,  - τις εγκαταστάσεις προορισμού των γεωμήλων που αναφέρονται στο στοιχείο ιβ)- ι) τα γεώμηλα φυτεύονται μόνο σε εγκαταστάσεις οι οποίες έχουν ανακοινωθεί στα αρμόδια επίσημα όργανα- ια) τα κτίρια, τα εμπορευματοκιβώτια, το υλικό συσκευασίας, τα οχήματα καθώς και ο εξοπλισμός για τη διακίνηση, τη διαλογή και την προετοιμασία, τα οποία έχουν έρθει σε επαφή με σπόρους γεωμήλων προς φύτευση που έχουν εισαχθεί σύμφωνα με την παρούσα  απόφαση, πρέπει να πλένονται και να απολυμαίνονται πριν έλθουν σε επαφή με άλλα γεώμηλα- ιβ) κατά την περίοδο ανάπτυξης μετά την εισαγωγή, κατάλληλη αναλογία των φυτών επιθεωρείται από τις εν λόγω υπεύθυνες επίσημες αρχές, σε κατάλληλους χρόνους, στις εγκαταστάσεις που απαριθμούνται σύμφωνα με τις διατάξεις της οδηγίας 93/50/ΕΟΚ της  Επιτροπής (1)- ιγ) τα γεώμηλα που έχουν αναπτυχθεί από σπόρους γεωμήλων προς φύτευση και εισήλθαν σύμφωνα με την παρούσα απόφαση, χρησιμοποιοούνται μόνο από τα κράτη μέλη τα οποία κάνουν χρήση της άδειας που αναφέρεται στην παράγραφο 1, και η διακίνησή τους εκτός  αυτών των κρατών μελών είναι δυνατή μόνο κατόπιν εγκρίσεως από τα αρμόδια επίσημα όργανα, τα οποία λαμβάνουν υπόψη τα αποτελέσματα των επιθεωρήσεων που αναφέρονται στο στοιχείο ιβ).  Τα γεώμηλα αυτά δεν πιστοποιούνται ως σπόροι γεωμήλων προς φύτευση και χρησιμοποιούνται μόνο ως γεώμηλα για κατανάλωση. Η συσκευασία φέρει ένδειξη του αριθμού των εγκαταστάσεων που αναφέρονται στο στοιχείο ιβ), καθώς και της καναδικής καταγωγής των  χρησιμοποιηθέντων σπόρων γεωμήλων προς φύτευση.   Άρθρο 2  Τα κράτη μέλη εισαγωγής παρέχουν στην Επιτροπή και στα λοιπά κράτη μέλη, πριν από την 1η Ιουνίου 1994, στοιχεία σχετικά με τις ποσότητες που έχουν εισαχθεί σύμφωνα με την παρούσα απόφαση, καθώς και λεπτομερή τεχνική έκθεση του επίσημου έλεγχου  που αναφέρεται στο άρθρο 1 παράγραφος 2 στοιχείο η)- αντίγραφα κάθε φυτουγειονομικού πιστοποιητικού διαβιβάζονται στην Επιτροπή.   Άρθρο 3  Η εξουσιοδότηση που αναφέρεται στο άρθρο 1 ισχύει από την 1η Δεκεμβρίου 1993 μέχρι τις 31 Μαρτίου 1994. Ανακαλείται πριν από τις 31 Μαρτίου 1994, εφόσον διαπιστωθεί ότι οι όροι που προβλέπονται στο άρθρο 1 παράγραφος 2 είναι ανεπαρκείς για να  αποτρέψουν την εισαγωγή των εν λόγω επιβλαβών οργανισμών ή δεν έχουν τηρηθεί. Η εξουσιοδότηση μπορεί να ανακληθεί πριν από την εν λόγω ημερομηνία εφόσον διαπιστωθεί ότι υπάρχουν στοιχεία που, ενδεχομένως, αντιστρατεύονται την ορθή εφαρμογή της έννοιας  της "απαλλαγμένης ζώνης" στον Καναδά.   Άρθρο 4  Η παρούσα απόφαση απευθύνεται στην Ελληνική Δημοκρατία, στο Βασίλειο της Ισπανίας, στην Ιταλική Δημοκρατία και στην Πορτογαλική Δημοκρατία.  Βρυξέλλες, 15 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 96 της 22. 4. 1993, σ. 33.  (3) ΕΕ αριθ. L 344 της 25. 11. 1989, σ. 31.  (4) ΕΕ αριθ. L 16 της 25. 1. 1993, σ. 35.  (5) ΕΕ αριθ. 125 της 11. 7. 1966, σ. 2320/66.  (6) ΕΕ αριθ. L 54 της 5. 3. 1993, σ. 21.  (7) ΕΕ αριθ. L 225 της 12. 10. 1970, σ. 1.  (8) ΕΕ αριθ. L 353 της 17. 12. 1990, σ. 48.  (9) ΕΕ αριθ. L 205 της 17. 8. 1993, σ. 22.